16. 3. 91 De Europæiske Fællesskabers Tidende Nr. L 69/25 KOMMISSIONENS FORORDNING (EØF) Nr. 640/91 af 15. marts 1991 om første ændring af forordning (EØF) nr. 1524/71 om gennemførelsesbestem- melser vedrørende ydelse af støtte til privat oplagring af hør- og hampefibre KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp ()), senest ændret ved forordning (EØF) nr. 3995/ 87 , særlig artikel S, stk. 3, og ud fra følgende betragtninger : Artikel 6 i Kommissionens forordning (EØF) nr. 1524/ 71 () indeholder visse bestemmelser om betaling af støtte ; for at gøre oplagringsordningen mere effektiv bør disse bestemmelser suppleres, således at kontrahenterne får mulighed for at få udbetalt forskud på støtten, mod at de stiller en sikkerhed ; de i denne forordning fastsatte foranstaltninger er i over- ensstemmelse med. udtalelse fra Forvaltningskomitéen for Hør og Hamp — UDSTEDT FØLGENDE FORORDNING : Artikel 1 I forordning (EØF) nr. 1524/71 indsættes i artikel 6: »Efter anmodning fra kontrahenten kan der udbetales et forskud på støttebeløbet, på betingelse af at kontra- henten stiller en sikkerhed svarende til forskuddet forhøjet med 10 %. Forskuddet kan ikke overstige støtten for den forløbne oplagringsperiode. Sikkerheden stilles på en af de måder, der er omhandlet i artikel 8 i Kommissionens forordning (EØF) nr. 2220/85 (). Sikkerheden frigives i forhold til de mængder, for hvilke kontrahenten har opfyldt de forpligtelser, der påhviler ham i henhold til oplagringskontrakten. Den frigives, når det er konstateret, at disse forpligtelser er opfyldt. Sikkerhedsstillelsen fortabes i forhold til de mængder, for hvilke disse forpligtelser ikke er opfyldt, undtagen i tilfælde af force majeure. I så fald frigives sikker- heden i forhold til de mængder, for hvilke der er tale om force majeure. ' () EFT nr. L 205 af 3. 8. 1985, s. 5.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 15. marts 1991. ()) EFT nr. L 146 af 4. 7. 1970, s. 1. () EFT nr. L 377 af 31. 12. 1987, s. 34. () EFT nr. L 160 af 17. 7. 1971, s. 16. På Kommissionens vegne Ray MAC SHARRY Medlem af Kommissionen